ยามาฮ่า เปิดเกมใหญ่ เผยโฉม 4 รุ่น ครอบคลุมทุกเซ็กเมนท์โดนใจทุกกลุ่ม
บริษัท ไทยยามาฮ่ามอเตอร์ จำกัด เปิดเกมใหญ่อย่างต่อเนื่อง ด้วยการส่งรถจักรยานยนต์ใหม่ล่าสุด 4 รุ่น ออกสู่ตลาดเมืองไทย ยามาฮ่า MT-03 เพื่อตอกย้ำกระแสความต้องการในตลาดรถสปอร์ตที่มาแรงในขณะนี้ และอีก 3 รุ่น ที่ใช้เทคโนโลยี “Blue Core” ได้แก่ ยามาฮ่า GT125 ยามาฮ่า Fino125 และ ยามาฮ่า NMAX มุ่งครอบคลุมลูกค้าทุกเซ็กเมนท์ เพื่อกระตุ้นยอดขายในครึ่งปีหลัง
28 ส.ค. 2558


นายประพันธ์ พลธนะวสิทธิ์ รองประธานกรรมการบริหาร บริษัท ไทยยามาฮ่ามอเตอร์ จำกัด เปิดเผยว่า “แม้ว่าขณะนี้ ภาวะเศรษฐกิจโดยรวมจะมีการชะลอตัว ยามาฮ่ามองว่าการเปิดตัวรถ 4 รุ่นนี้ จะช่วยกระตุ้นตลาดรถจักรยานยนต์ให้ลูกค้ามีการตื่นตัว และมีทางเลือกหลากหลายยิ่งขึ้น โดยครั้งนี้ เราเปิดตัวรถใหม่ถึง 4 รุ่น โดยมี 3 รุ่น ที่มาพร้อมเทคโนโลยี “Blue Core” ซึ่งเป็นเทคโนโลยีที่ดีที่สุดสำหรับรถออโตเมติก เพราะมีทั้งความแรง ความประหยัด และ รักษ์โลกไปพร้อมๆ กัน นั่นคือ ยามาฮ่า Fino125 รถยอดนิยมที่มียอดขายกว่า 2 ล้านคัน ซึ่งเน้นกลุ่มเป้าหมายวัยรุ่น และบุคคลทั่วไปที่ชื่นชอบความ Retro
โดยครั้งนี้ พัฒนาให้มีซีซีเพิ่มขึ้นเป็น 125 ซีซี ไฟหน้า Full LED แบบ Diamond Cut และ สามารถเติมน้ำมันได้จนถึง E85 โดย แบบ Retro ล้อซี่ลวด ราคา 46,000 บาท / ล้อแม็กซ์ ราคา 48,000 บาท  แบบ Premium Fashion ราคา 48,500 บาท แบบ Premium Deluxe ราคา 50,500 บาท ยามาฮ่า NMAX ซึ่งเน้นกลุ่มลูกค้าที่ชอบความสปอร์ตพรีเมี่ยมเพราะเป็นรถในตระกูล MAX ที่โด่งดังเร้าใจด้วยเครื่องยนต์ 155 ซีซี พร้อมระบบวาล์วแปรผัน VVA และระบบเบรก ABS และดิสก์เบรก หน้า-หลัง ให้การขับขี่ที่สบาย และเร้าใจ ในราคาพิเศษ 78,200 บาท โดยทั้งสองรุ่นนี้จะออกวางจำหน่ายในเดือนกันยายน
ส่วน ยามาฮ่า GT125 ที่ออกจำหน่ายไปเมื่อกลางเดือนสิงหาคมที่ผ่านมา จะเน้นที่กลุ่มลูกค้าวัยรุ่นที่ชอบรถเครื่องแรง ตอบสนองเร้าใจ ด้วยไฟหน้าแบบ Full LED มีซีซีที่สูงถึง 125 ซีซี อัตราเร่งออกตัวที่ดีกว่าในรถระดับเดียวกัน และเปิดตัวในราคาเริ่มต้นเพียง 43,000 บาท พร้อมโปรโมชั่นพิเศษช่วงเปิดตัว รับหมวกกันน็อค GT125 มูลค่า 700 บาท ฟรี! นั้น ได้กระแสการตอบรับอย่างดีมากจากกลุ่มเป้าหมายวัยรุ่นทั่วประเทศ
อีกรุ่นที่สำคัญ เพื่อตอบสนองความต้องการของลูกค้าที่ชอบรถสไตล์สปอร์ต นั่นคือ ยามาฮ่า MT-03 น้องใหม่ในตระกูล MT หรือ Master of Torque อันมีชื่อเสียงระดับโลก ขุมกำลัง 321 ซีซี เหมาะกับการขับขี่ในเมือง พร้อมรูปลักษณ์ Street Naked พันธุ์ดุ ดีไซน์ตัวรถแบบ X-Movement ที่เน้นความแรง และความคล่องตัว พร้อมราคาพิเศษในช่วงเปิดตัว 177,000 บาท และโปรโมชั่นพิเศษฟรี ทะเบียน พ.ร.บ. และประกันภัย รวมมูลค่ากว่า 16,000 บาท อีกด้วย ซึ่งในการเปิดตัวทั้ง 4 รุ่นในช่วงครึ่งปีหลังนี้ ยามาฮ่ามั่นใจว่าจะสามารถเติบโตได้ในตลาดทุกเซ็กเมนท์ และเพิ่มส่วนแบ่งทางการตลาดได้อย่างแน่นอนครับ”    
สามารถชม และทดลองขี่ได้ที่ยามาฮ่า สแควร์ และร้านผู้จำหน่ายยามาฮ่าทั่วประเทศ สอบถามรายละเอียดเพิ่มเติมได้ที่ Yamaha Call Center: 02-2639999 หรือที่ www.yamaha-motor.co.th แล้วร่วมอัพเดทความเคลื่อนไหวของยามาฮ่าได้ทาง www.facebook.com/yamahasociety